बंगाल में शाह बोले- BJP दीदी के हिटलर जैसे शासन को चलने नहीं देगी
Amit Shah Birbhum Jan Sampark Samavesh Rally, Follow West Bengal Ram Navami Violence Laetst News and Updates On Dainik Bhaskar (दैनिक भास्कर)
केंद्रीय गृह मंत्री अमित शाह शुक्रवार को पश्चिम बंगाल के दो दिन के दौरे पर पहुंचे। इस दौरान शाह ने बीरभूम में जनसंपर्क समावेश रैली को संबोधित किया। उन्होंने कहा कि अगर भाजपा 2024 में राज्य में 35 से ज्यादा सीट जीतकर सत्ता में आई, तो कोई भी रामनवमी की रैलियों पर हमला करने की हिम्मत नहीं करेगा। भारतीय जनता पार्टी ममता दीदी के हिटलर जैसे शासन को नहीं चलने देगी।
दीदी-भतीजा के जुर्म को हटाने का एक ही रास्ता है भाजपा
शाह ने कहा कि दीदी और भतीजा के जुर्म को हटाने का एक ही रास्ता है वो है भाजपा। बंगाल को आतंक से मुक्त करने का एकमात्र तरीका भाजपा है। बंगाल में घुसपैठ रोकने का एक ही तरीका है भाजपा। 2024 में हमें 35 सीटें दें, 2025 (पश्चिम बंगाल चुनाव) की कोई जरूरत नहीं होगी। 2025 से पहले ममता की सरकार गिर जाएगी।
शाह बोले- ममता भतीजे को CM बनाने का सपना न देखें
शाह ने कहा कि ममता दीदी आप सपना देख रही होंगी कि आपके बाद आपका भतीजा मुख्यमंत्री बनेगा। यहां से बीरभूम में मैं कहता हूं कि अगला CM बीजेपी का ही होने वाला है। ट्रेलर को 2024 के चुनाव में दिखाना है। पाकिस्तान को मजबूत जवाब ममता दीदी दे सकती हैं क्या, कश्मीर से आतंकवाद ममता दीदी बंद कर सकती हैं क्या, नहीं यह केवल मोदी जी ही कर सकते हैं। केवल भाजपा ही भ्रष्ट टीएमसी से लड़ सकती है और उसे हरा सकती है।
उन्होंने कहा कि दीदी के शासन में बंगाल बम धमाकों का सेंटर बन चुका है। अभी-अभी NIA ने बीरभूम में 80 हजार से ज्यादा डेटोनेटर और 27 हजार किलो अमोनियम नाइट्रेट जब्त किया है। अगर NIA ने न पकड़ा होता तो कितने लोगों की जान बम धमाकों में जाती, कोई नहीं गिन सकता था। 
कल बंगाली नव वर्ष पर दक्षिणेश्वर मंदिर जाएंगे शाह
अमित शाह शुक्रवार शाम राज्य के पार्टी नेताओं के साथ बैठक करेंगे और राज्य की स्थिति का जायजा लेंगे। 15 अप्रैल यानी कल वे बंगाली नव वर्ष के दिन कोलकाता में दक्षिणेश्वर काली मंदिर जाएंगे और पूजा अर्चना करेंगे। इसके बाद वे दिल्ली लौट आएंगे।
ये खबरें भी पढ़ सकते हैं...
शाह बोले- कांग्रेस सुधरी नहीं तो साफ हो जाएगी, असम में लोगों से कहा- मेरे जिगर के टुकड़ों
केंद्रीय गृह मंत्री अमित शाह ने असम में कहा था कि मेरे जिगर के टुकड़ों युवा भाइयो-बहनों, मुझे आने में देर हुई इसके लिए मैं माफी मांगता हूं। पहले नॉर्थ ईस्ट कांग्रेस का गढ़ माना जाता था। राहुल बाबा ने पूरे देश की यात्रा की, लेकिन त्रिपुरा, नगालैंड और मेघालय के चुनाव में कांग्रेस का सूपड़ा साफ हो गया। पूरी खबर यहां पढ़ें...
शाह बोले- अरुणाचल के लोग नमस्ते नहीं, जयहिंद बोलते हैं, कोई यहां कब्जा नहीं कर सकता
अमित शाह ने कहा था- अरुणाचल प्रदेश की एक बहुत खास और अच्छी बात है, जब आप यहां के लोगों से मिलोगे तो वे नमस्ते नहीं करते हैं। यहां के लोग जय हिंद बोलते हैं। यहां कोई भी अतिक्रमण नहीं कर सकता, इसकी वजह यहां के लोगों की देशभक्ति है। पूरी खबर यहां पढ़ें...